হরিয়ানার ভোটার তালিকায় ব্রাজিলের মডেল, কীভাবে ভোট চুরি?

ওয়েব ডেস্ক: ফের ‘ভোট চুরি’র অভিযোগ তুললেন কংগ্রেস নেতা রাহুল গান্ধী (Rahul Gandhi)। বিহার ভোটের আগে ইন্দিরা ভবনে বিজেপি ও কমিশনকে তুলোধনা রাহুল গান্ধীর। হরিয়ানায় ভোটার (Haryana Election Vote Chori) তালিকা তুলে ধরে একের পর এক অভিযোগ করছেন রাহুল। তিনি দাবি করলেন, গত বছর হরিয়ানা বিধানসভা নির্বাচনে (Haryana Assembly Election) বিরাট ভোট কারচুপি হয়েছিল। ২৫ লক্ষ ভোট চুরি হয়েছিল। রাহুলের এই দাবিতেই উঠে এল ব্রাজিলিয়ান মডেলের প্রসঙ্গ।

২০২৪ সালে হরিয়ানায় বিধানসভা নির্বাচনে কংগ্রেসকে হারিয়ে ক্ষমতায় আসে বিজেপি। তবে রাহুলের অভিযোগ, ভোটচুরি করে সেই নির্বাচন জিতেছে পদ্মশিবির। শুধু অভিযোগ তোলেননি, সঙ্গে উদাহরণও দিয়েছেন তিনি। বুধবার রাহুল গান্ধী সাংবাদিক বৈঠক করে দাবি করেন যে হরিয়ানার বিধানসভা নির্বাচনে বিরাট ভোট চুরি হয়েছে। তিনি দাবি করেছেন, হরিয়ানা বিধানসভা নির্বাচনের সময় ১০টি বুথে মোট ২২ বার ভোট দিয়েছেন ব্রাজিলিয়ান মডেল। কখনও সরস্বতী নামে ভোট দিয়েছেন। কখনও ভোট দিয়েছেন সীমা নামে। কখনও তাঁর আবার নাম হয়ে গিয়েছে সীমা। এমনই বিস্ফোরক দাবি করলেন কংগ্রেস নেতা রাহুল গান্ধী। তা থেকে বোঝা যাচ্ছে যে বিধানসভা নির্বাচনের ফলাফলের কারচুপি করতে ‘কেন্দ্রীভূত অপারেশন’ চালানো হয়েছে।

আরও পড়ুন: বিহার ভোটের আগে সাংবাদিকদের মুখোমুখি রাহুল গান্ধী, দেখুন কী বললেন?

রাহুলের সেই অভিযোগের পরই দাবি করা হয়েছে যে কংগ্রেস নেতা যে ‘হাইড্রোজেন বোমা’ ফেলার কথা বলেছিলেন, সেটা আজ ফেললেন। বুধবার নয়াদিল্লিতে ‘ভোটচুরির’ অভিযোগ সংক্রান্ত সাংবাদিক বৈঠকে এক মহিলার ছবি দেখান লোকসভার বিরোধী দলনেতা।কংগ্রেস নেতার দাবি, হরিয়ানায় দু’কোটি ভোটার। তার মধ্যে ২৫ লক্ষই ভুয়ো! এই পরিসংখ্যান তুলে ধরে রাহুলের দাবি, হরিয়ানার মোট ভোটারের প্রায় ১২ শতাংশই জাল। বিজেপি সেই ভুয়ো ভোটার কাজে লাগিয়ে হরিয়ানায় জিতেছে। তাঁর কথায়, ‘‘হরিয়ানার বিধানসভা ভোটে বড় জালিয়াতি হয়েছে।’’রাহুলের অভিযোগ, গণতান্ত্রিক প্রক্রিয়া নষ্ট করতে বিজেপি ‘পরিকল্পিত’ কৌশল নিয়েছিল হরিয়ানায়। আর সবটাই জানত নির্বাচন কমিশন। রাহুলের দাবি, ‘‘কংগ্রেসকে হারাতে হরিয়ানায় বিজেপি কমিশনের সঙ্গে আঁতাত করেছিল।’’

দেখুন ভিডিও